Publication: Magyar Közlöny
Issue: MK-2002-5 (Year: 2002, Number: 5)
Era: 1990-2004
Section: országgyûlési képviselõ-választásokon történõ végrehajtásáról szóló 9/1998. (II. 20.) BM rendelet (a továbbiakban:
Paragraph Index: 63

(8) Az R. 6. számú mellékletének 1. pontja helyébe a következõ rendelkezések lépnek: „1. A választások eredménye A választási eredmények megállapítása két, egymástól elkülönülõ szakaszból áll: — a szavazóköri jegyzõkönyvek számítógéppel támogatott összesítése a szavazást követõ nap 16.00 óráig, az eredmény megállapítása 18.00 óráig, — az országos eredmények megállapítása, a jogorvoslati eredmények figyelembevételével a forduló/választás jogerõs eredményének megállapítása. A választás hiteles eredményének megállapításában az OVB-t, a TVB-t és az OEVB-t a mellettük mûködõ választási irodák (OVI, TVI, OEVI) az országos számítógépes választási rendszer mûködtetésével támogatják. Ennek érdekében valamennyi szavazóköri és választókerületi öszszesítõ jegyzõkönyvet számítógéppel kétszer, kontrollrögzítéssel fel kell dolgozni. A HVI-ket a helyi szinten mûködõ, az adatlap, jegyzõkönyv számszaki ellenõrzését segítõ szoftver támogatja. Az OEVB-k, a TVB-k és az OVB által kiállított hiteles jegyzõkönyvek alapján — a jogorvoslati határidõk elteltével, a kifogások jogerõs elbírálását követõen — kialakuló végleges eredmény adatköre a következõ: — a választók nyilvántartásával kapcsolatos adatok, — a szavazó választópolgárok száma, — a szavazatok megszámlálásával kapcsolatos adatok, — a forduló, illetve a választás eredményadatai, — a jogorvoslati eljárások eredménye.”

Source: https://magyarkozlony.hu/hivatalos-lapok/1b3775be12e51a5c8281e9628d8c01ea4945a232/dokumentumok/c552486475e2b338850dbc80dde8cbd1c18d58b1/letoltes